Opinjoni tal-Kummissjoni skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal direttiva tal-Parlament Ewropew u tal-Kunsill dwar il-kwalità ta’ l-arja fl-ambjent u arja iktar nadifa għall-Ewropa jemenda l-proposta tal-Kummissjoni b’mod konformi ma’ l-Artikolu 250(2) tat-Trattat KE /* KUMM/2008/0163 finali - COD 2005/0183 */





[pic] | KUMMISSJONI TAL-KOMUNITAJIET EWROPEJ | Brussel 1.4.2008 KUMM(2008) 163 finali 2005/0183 (COD) OPINJONI TAL-KUMMISSJONI skond l-Artikolu 251(2), it-tielet subparagrafu, il-punt (c) tat-Trattat tal-KE, dwar l-emendi tal-Parlament Ewropew għall-pożizzjoni komuni tal-Kunsill rigward il-proposta għal DIRETTIVA TAL-PARLAMENT EWROPEW U TAL-KUNSILL dwar il-kwalità ta’ l-arja fl-ambjent u arja iktar nadifa għall-Ewropa JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2005/0183 (COD) OPINJONI TAL-KUMMISSJONIskond l-Artikolu 251(2), it-tielet subparagrafu, il-punt (c) tat-Trattat tal-KE,dwar l-emendi tal-Parlament Ewropewgħall-pożizzjoni komuni tal-Kunsill rigwardil-proposta għal DIRETTIVA TAL-PARLAMENT EWROPEW U TAL-KUNSILL dwar il-kwalità ta’ l-arja fl-ambjent u arja iktar nadifa għall-Ewropa 1. Sfond Proċedura - Fil-21 ta’ Settembru 2005, il-Kummissjoni ssottomettiet proposta għal Direttiva tal-Parlament Ewropew u tal-Kunsill dwar il-kwalità ta’ l-arja fl-ambjent u arja iktar nadifa għall-Ewropa[1] għall-adozzjoni permezz tal-proċedura tal-kodeċiżjoni kif stipulat fl-Artikolu 251 tat-Trattat tal-KE. - Il-Kumitat Ekonomiku u Soċjali Ewropew ta l-opinjoni tiegħu fis-17 ta' Mejju 2006. - Il-Parlament Ewropew adotta l-pożizzjoni tiegħu fl-ewwel qari fis-26 ta' Settembru 2006. - Il-Kunsill adotta l-Pożizzjoni Komuni tiegħu fil-25 ta' Ġunju 2007. - Il-Parlament Ewropew adotta l-pożizzjoni tiegħu fit-tieni qari fil-11 ta' Diċembru 2007. Dan huwa rig vojt. 2. L-GħAN TAL-PROPOSTA TAL-KUMMISSJONI In-tniġġis ta' l-arja għandu effetti negattivi qawwija ħafna fuq is-saħħa. Skond l-evidenza xjentifika u dik dwar is-saħħa l-aktar reċenti, ippreżentata fil-Komunikazzjoni tal-Kummissjoni dwar Strateġija Tematika dwar it-Tniġġis ta' l-Arja[2], is-sempliċi espożizzjoni għall-materja f’forma ta’ partikuli fini PM2.5 fl-arja fl-ambjent hija l-kaġun ta' tnaqqis fiż-żmien li statistikament wieħed jistenna li se jgħix ċittadin medju ta’ l-UE ta’ aktar minn 8 xhur. Għalhekk fil-proposta tagħha l-Kummissjoni tintroduċi standards ambjentali speċifiċi għall-materja bil-partikuli fini PM2.5 fl-arja fl-ambjent. L-implimentazzjoni tagħhom għandha tikkontribbwixxi b’mod sinifikanti sabiex jintlaħaq l-għan ta' l-Istrateġija Tematika dwar it-Tniġġis ta’ l-Arja, li huwa li jitnaqqsu s-snin ta' ħajja li jintilfu fl-Ewropa minħabba espożizzjoni għall-materja bil-partikuli fini b’47 % fil-perjodu bejn l-2000 u l-2020. Il-proposta tal-Kummissjoni għal Direttiva dwar il-kwalità ta' l-arja fl-ambjent u arja aktar nadifa għall-Ewropa, li tkompli fuq l-inizjattiva tal-Kummissjoni għal "regolazzjoni aħjar", tkompli tgħaqqad id-dispożizzjonijiet tad-Direttiva ta' qafas u tat-tliet Direttivi sekondarji dwar il-kwalità ta' l-arja flimkien mad-Deċiżjoni tal-Kunsill dwar l-Iskambju ta' Informazzjoni f'Direttiva waħda bl-intenzjoni li l-leġiżlazzjoni eżistenti tiġi ssimplifikata, tittejjeb u jitnaqqas il-volum tagħha. Barra minn dan, il-proposta tirrevedi d-dispożizzjonijiet eżistenti sabiex tinkludi l-esperjenza ta' l-Istati Membri. Għal dak il-għan, il-proposta: 1. tintroduċi rekwiżiti ta' monitoraġġ speċifiċi u għanijiet ambjentali ġodda għall-materja f’forma ta’ partikuli fini PM2.5; 2. tipprovdi ftit flessibilità fl-implimentazzjoni billi tippermetti, taħt kundizzjonijiet speċifiċi li għandhom jiġu approvati mill-Kummissjoni, prolongazzjoni ta’ l-iskadenzi biex jintlaħqu ċerti valuri ta’ limitu bħal dawk għall-materja f’forma ta’ partikuli PM10 u għad-dijossidu tan-nitroġenu; 3. tħalli lill-Istati Membri jikkonċentraw l-isforzi tagħhom billi tippermetti t-tnaqqis tal-kontribuzzjonijiet naturali meta tivvaluta l-konformità mal-valuri ta’ limitu. 3. KUMMENTI TAL-KUMMISSJONI 3.1. Ġenerali Fis-sessjoni plenarja tal-11 ta' Diċembru 2007, il-Parlament Ewropew adotta pakkett ta' kompromess li jikkonsisti minn 26 emenda li dwarhom kien hemm qbil mal-Kunsill bil-ħsieb li jintlaħaq ftehim fit-tieni qari. Il-Kummissjoni taċċetta l-emendi kollha. Il-konklużjoni tal-pakkett ta’ kompromess ġie ffaċilitat bl-adozzjoni ta’ dikjarazzjoni mill-Kummissjoni dwar il-miżuri Komunitarji meħtieġa biex jitnaqqsu l-emissjonijiet minn ras il-għajn (ara l-Anness). 3.2. Proposta emendata Skond l-Artikolu 250(2) tat-Trattat tal-KE, il-Kummissjoni temenda l-proposta tagħha kif stipulat hawn fuq. ANNESS DIKJARAZZJONI MILL-KUMMISSJONI LI TAKKOMPANJA L-ADOZZJONI TAD-DIRETTIVA L-ġDIDA DWAR IL-KWALITÀ TA’ L-ARJA FL-AMBJENT U ARJA IKTAR NADIFA GħALL-EWROPA Il-Kummissjoni tinnota t-test adattat mill-Kunsill u mill-Parlament Ewropew għad-Direttiva dwar il-kwalità ta’ l-arja fl-ambjent u arja aktar nadifa għall-Ewropa. B’mod partikolari, il-Kummissjoni tinnota l-importanza li l-Parlament Ewropew u l-Istati Membri jagħtu, fl-Artikolu 22(4) u l-Premessa 16 tad-Direttiva, għall-miżuri Komunitarji għat-tnaqqis f’ras il-għajn ta’ emissjonijiet li jniġġsu l-arja. Il-Kummissjoni tagħraf li, biex jinkiseb progress sinifikanti fil-kisba ta’ l-għanijiet stabbiliti fis-Sitt Programm ta’ Azzjoni Ambjentali, jeħtieġ li li jitnaqqsu l-emissjonijiet ta’ ħsara li jniġġsu l-arja. Il-komunikazzjoni tal-Kummissjoni dwar Strateġija Tematika dwar it-tniġġis ta’ l-arja tistabbilixxi għadd sinifikanti ta’ miżuri Komunitarji possibbli. Minn meta l-Istrateġija ġiet adottata, sar progress sinifikanti kemm fuq dawn il-miżuri kif ukoll fuq miżuri oħra: - Il-Kunsill u l-Parlament diġà adottaw liġijiet ġodda li jillimitaw l-emissjoni ta’ exhaust minn vetturi ħfief ( light duty ); - Il-Kummissjoni adottat proposta għal liġijiet ġodda biex ittejjeb l-effikaċja tal-leġiżlazzjoni Komunitarja dwar l-emissjonijiet industrijali li tinkludi impjanti ta’ agrikoltura intensiva u miżuri għall-kontroll ta’ sorsi ta’ kombustjoni industrijali ta’ skala iżgħar; - Il-Kummissjoni adottat proposta għal liġijiet ġodda li jillimitaw l-emissjonijiet ta’ exhaust minn magni installati fuq vetturi tqal ( heavy duty ); - Għall-2008, il-Kummissjoni tipprevedi proposti leġiżlattivi ġodda li: - ikomplu jnaqqsu l-limitu massimu nazzjonali ta' l-Istati Membri għall-emissjonijiet li l-aktar iniġġsu l-arja; - inaqqsu l-emissjonijiet assoċjati mat-teħid tal-petrol mill-karozzi fl-istazzjonijiet tal-petrol; - jindirizzaw il-kontenut tal-kubrit fil-fjuwils, anke fil-fjuwils għall-użu marittimu; - Qiegħed isir xogħol ta’ tħejjija biex issir magħrufa l-fattibilità ta’: - improving the eco-design and reducing the emissions of domestic boilers and water heaters;it-titjib fl-ekodisinn ta’ bojlers u heaters domestiċi, u t-tnaqqis ta’ emissjonijiet minnhom; - reducing the solvent content of paints, varnishes and vehicle refinishing products;it-tnaqqis mill-kontenut ta’ solvent fiż-żebgħa, verniċ u prodotti ta' lostru mil-ġdid ta' vetturi; - reducing the exhaust emissions of non-road mobile machinery and thereby maximise the benefit of lower sulphur non-road fuels already proposed by the Commission;it-tnaqqis ta’ emissjonijiet ta’ exhaust minn makkinarju mobbli mhux tat-triq, liema tnaqqis iwassal biex jinkiseb l-aktar benefiċċju possibbli mill-użu ta’ fjuwils b’kontenut ta’ kubrit aktar baxx li ma jintużawx għat-triq, kif diġà propost mill-Kummissjoni; - Fl-Organizzazzjoni Marittima Internazzjonali (IMO), il-Kummissjoni ser tibqa’ tinsisti wkoll għal tnaqqis sostenzjali ta’ emissjonijiet mill-bastimenti, u jekk l-IMO ma jirnexxiliex twettaq il-proposti ambizzjużi previsti għas-sena 2008, il-Kummissjoni għandha l-impenn li tippromwovi proposti għal miżuri Komunitarji. Madankollu, il-Kummissjoni hija marbuta ma' l-għanijiet ta' l-inizjattiva tagħha għal Regolamentazzjoni Aħjar u mal-ħtieġa li l-proposti jkunu bbażati fuq valutazzjoni komprensiva ta’ l-impatti u l-benefiċċji. F’dan ir-rigward, u b’konformità mat-Trattat li jistabbilixxi l-Komunità Ewropea, il-Kummissjoni ser tkompli tevalwa l-ħtieġa li tressaq proposti għal leġiżlazzjoni ġdida iżda żżomm id-dritt tagħha li tiddeċiedi jekk u meta jkun xieraq li tippreżenta dawn il-proposti. [1] COM(2005) 447 finali [2] COM(2005) 446